Bespreking:Geaffekteerde taalgebruik

message: In die artikel staan die volgende geskrywe:
In 'n roman soos Om na 'n wit plafon te staar word hierdie geaffekteerde taal deur karakters (soos die aanbiedster van MK en Hetta Brönn van Die Kapenaar-koerant) gebruik. Dit word deur die verteller toegeskryf aan die poging om byderwets te probeer klink, maar ook om klasseverskil en taaleksklusiwiteit uit te wis deur middel van nivellering en taalverloedering. 
Gewoonlik word hierdie tipe geaffekteerdheid derhalwe geassosieer met die progressiewe Afrikaanssprekendes.''
My vraag is, wat word met progressief aangedui? Die indruk word geskep dat die gebruikers van brabbelmix uit laer sosio-ekonomiese agtergronde kom; kyk bv. na die volgende koeëlpunt net enkele reëls boontoe:
Die doelbewuste uitering van verhewe, vakkundige of alledaagse Engelse woorde en stopwoorde (soos totally, actually, beautiful, amazing en ek love dit), asook ander sleurtaal uit 'n laer ekonomiese milieu.
Verwys progressief dus na die laer ekonomiese klas? Word progressiewes nie meer algemeen in die boonste dele van die middelklas gevind nie? Miskien kan ons die uitgeligte stelling effens verhelder of dalk 'n verwysing byvoeg. Adriaan Joubert (kontak) 04:39, 20 Januarie 2015 (UTC)
replies: text: :Jy raak 'n baie geldige punt aan, juis omrede dit so ingewikkeld is! (Ek is/probeer gematig wees, hoor - ek is nie EFF of AWB nie).
replies: text: :Op die platteland (hoe ervaar julle dit daar in Kaapstad?) heers daar die mening dat iemand wat woorde net so oordra vanuit "Engels" (Romaanse woorde ook), óf wat Engels klink, behoort aan diegene wat óf Engelsgesind (nouveau riche/ new money/ pasrykes wat probeer inpas by die Engelse sakemilieu) is, óf eenvoudig nie 'n woordeboek kan bekostig nie, óf glad nie omgee oor hul taalgebruik nie, óf wat laaggeskoold is. Die ingewikkeldheid hier is die verweefdheid daarvan.

text: :Die hele storie van Om na 'n wit plafon te staar wys daarop dat party mense, soos die Hetta Brönn, "polities korrek" (om Dan Roodt en ander meer regsgesinde groepe se slagwoord te gebruik) probeer wees deur die laer sosiale klasse, wat dikwels gekenmerk word dat hul nie so goed opgelei is in die Afrikaans nie en heel dikwels Engels en Afrikaans meng, te probeer akkommodeer - of sodoende klasseverskil heeltemal uit te wis - in die standaardtaal. Die Superstandaardafrikaans klink weer in hierdie opsig baie elitisties. Om klasseverskil te probeer uitwis koppel ek nie aan die regse groepe nie (ek het trouens nog nooit gehoor dat die regse groepe dit aanmoedig nie, want hul glo weer dat jou rykdom en stand aan jou eie vernuf en hardwerkendheid gekoppel word; dit is nie te deel nie, wel vrywillig te skenke) - dit vind jy eerder onder die meer progressiewe groepe. Die ironie is dat, en dit word ook in dieselfde roman uitgelig, die progressiewes eintlik "fake" is deur hierdie taalmenging: dit skep wel die indruk dat hul omgee vir diegene vanuit 'n armer milieu, deur hierdie taalgebruik, maar eintlik is dit slegs beeldpoets van hul eie persona in die getransformeerde werkplek en samelewing. (Watter ander Afrikaanse digter meng haar tale so doelbewus... o, ja... Antjie Krog op 'n skateboard). Ek weet dus nie hoe om hierdie tendens/konsep beter te verwoord nie - iewers gaan ek op tone trap. Dit geld vir albei partye.

text: :Ek wil ten laaste wys dat daar 'n verskil is in die doelbewuste meng van taal (wat dikwels polities gemotiveerd is), teenoor die natuurlike slêng wat in enige taal gevind word. Hier het ons beslis met taalpolitiek te make. Suidpunt (kontak) 07:27, 20 Januarie 2015 (UTC)

message: Dis 'n bullshitartikel gegrond op bullshitredenasies deur opportunistiese bullshitprofessore en 'n jong studentjie wat dit vir soetkoek opgevreet het. My oë het nou eers oopgegaan. 'n Dialek wyk in alle vorme van die standaardtaal af, nie slegs bietjie hier en bietjie daar nie. Afrikaans het géén superstandaardafrikaans of afsonderlike dialek van hogere klasse nie. Suidpunt (kontak) 19:47, 31 Januarie 2017 (UTC)
replies: text: as jy die artikel vir verwydering wil nomineer, kan jy  of  op die artikel plaas. K175 (bespreking | bydraes) 08:47, 10 Junie 2018 (UTC)
thread_title:  Skrap